pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.ค.ศ.ยกเลิกการกรอก Logbook
วันพุธที่ 26 ธันวาคม 2561
ก.ค.ศ.ยกเลิกการกรอก Logbook
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 14/2561 เมื่อวันที่ 26 ธันวาคม 2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเปิดเผยผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 14/2561 เมื่อวันที่ 26ธันวาคม 2561 ว่าที่ประชุมมีมติเห็นชอบให้ยกเลิกการบันทึกประวัติการปฏิบัติงาน (Logbook)สําหรับข้าราชการครู
รมว.ศธ.กล่าวว่า ที่ประชุม ก.ค.ศ.มีมติให้ยกเลิกการบันทึกประวัติการปฏิบัติงาน (Logbook)สําหรับข้าราชการครู แต่ไม่ได้เป็นการยกเลิกPLCหรือหลักฐานชั่วโมงการปฏิบัติงาน ชั่วโมงการอบรมและพัฒนา และผ่านการรับรองจากผู้อํานวยการสถานศึกษา เพราะยังคงต้องมีมาตรฐานและการประเมินสมรรถนะของข้าราชการครูเอาไว้เช่นเดิม
ทั้งนี้ ได้มอบสํานักงานคณะกรรมการการศึกษาขั้นพื้นฐาน (สพฐ.) หาวิธีการที่ให้ครูทําง่ายที่สุด ไม่เป็นภาระ ไม่รบกวนการทํางานของครูให้ครูรับรองตนเอง เพราะทุกคนควรเริ่มต้นจากการประเมินตนเองก่อนที่จะให้ผู้อื่นมาประเมิน และให้ผู้อํานวยการสถานศึกษารับรอง โดยจะต้องไม่เป็นการรายงานเท็จและหากกรณีที่ผู้บริหารสถานศึกษากับครูผู้สอนเป็นปฏิปักษ์กัน ก็จะมีกระบวนการขั้นตอนอื่น ๆ เข้ามาตรวจสอบเพิ่มเติม เช่น ก.ค.ศ. หรือคณะกรรมการศึกษาธิการจังหวัด (กศจ.) ลงไปดูเป็นราย ๆ ไป
"ผมถาม ก.ค.ศ. ว่า มีการทําLogbookเสนอรัฐมนตรีไหม ทั้งที่ผมก็ไม่ต้องทําLogbookส่งนายกฯ เรื่องนี้เรายึดหลักการต้องไว้ใจครู เข้าใจตรงกันว่าภาระหลักของครูคือการสอน ไม่ให้ครูมีภาระอื่นมากมายเกินไปและขอทําความเข้าใจด้วยว่า ที่ผ่านมามีเอกชนบางกลุ่มนําเรื่องดังกล่าวไปจัดอบรมครูเกี่ยวกับวิธีการกรอกLogbookโดยเรียกเก็บเงินจากครูรายละ 3,500 บาท ซึ่งจัดอบรมเป็นรุ่นที่ 9 แล้ว ทั้งนี้จะให้หน่วยงานที่เกี่ยวข้องไปตรวจสอบ อีกทั้งเมื่อก่อนเรามีเกณฑ์ประเมินการเลื่อนวิทยฐานะด้วยการจัดทําเอกสารทางวิชาการ ก็มีคนรับจ้างทํา เมื่อมีLogbookก็ยังมีคนรับจ้างทํา แม้แต่การบ้านของเด็ก ก็ยังมีคนรับจ้างทําการบ้าน ยืนยันว่าเรื่องยกเลิกLogbookไม่ได้เป็นการหาเสียง เพราะตนไม่ได้สังกัดพรรคการเมืองใดทั้งสิ้น แต่เราฟังเสียงและความคิดเห็นจากครูเสมอ"
นายอัมพร พินะสา ผู้ช่วยเลขาธิการคณะกรรมการการศึกษาขั้นพื้นฐานกล่าวว่า สพฐ.จะเร่งทําความเข้าใจและชี้แจงกับข้าราชการครูในเรื่องการยกเลิกการกรอกLogbookโดยจะหาวิธีการกรอกข้อมูลรับรองตนเองด้วยวิธีการที่ง่ายที่สุด แต่ยังคงมีการประเมินต่าง ๆ ตามหลักเกณฑ์และวิธีการตาม ว21/2560 ไว้เช่นเดิม ส่วนกรณีที่มีหน่วยงานจัดอบรมLogbookโดยเรียกเก็บเงินจากครูนั้น ทราบว่ามี 2-3 รายที่จัดอบรมซึ่ง สพฐ.จะตั้งคณะกรรมการลงไปดูว่ามีข้าราชการนําเวลาราชการไปทําหรือไม่อย่างไร
Writtenbyศรายุทธ มาทัพ,บัลลังก์ โรหิตเสถียร
Photo Creditกิตติกร แซ่หมู่
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตสาธารณรัฐแคนาดาประจำประเทศไทย
วันพฤหัสบดีที่ 27 กันยายน 2561
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตสาธารณรัฐแคนาดาประจําประเทศไทย
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับเอกอัครราชทูตสาธารณรัฐแคนาดาประจําประเทศไทย
ในวันพุธที่ ๒๖กันยายน ๒๕๖๑เวลา ๑๓.๓๐น.
ณ ห้องรับรองกระทรวงยุติธรรม ชั้น ๒อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พล.อ.อ.ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วยนายวิทยา สุริยะวงค์ รองปลัดกระทรวงยุติธรรม
และนางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
ให้การต้อนรับนางโดนิกา พอตตี (H.E. Donica Pottie)
เอกอัครราชทูตสาธารณรัฐแคนาดาประจําประเทศไทย พร้อมคณะ
ในโอกาสเข้าเยี่ยมคารวะและแลกเปลี่ยนข้อมูลการดําเนินงาน
ด้านการส่งเสริมสิทธิของกลุ่มบุคคลที่มีความหลากหลายทางเพศ
รวมถึงประเด็นด้านสิทธิมนุษยชนอื่นๆ ที่เกี่ยวข้อง
รัฐบาลไทย-ข่าวทำเนียบรัฐบาล-ปลัดกอบชัยฯ ประชุมหารือพร้อมมอบนโยบายให้กับข้าราชการ พนักงาน และเจ้าหน้าที่กองกลาง สำนักงานปลัดกระทรวงอุตสาหกรรม
วันพฤหัสบดีที่ 27 กุมภาพันธ์ 2563
ปลัดกอบชัยฯ ประชุมหารือพร้อมมอบนโยบายให้กับข้าราชการ พนักงาน และเจ้าหน้าที่กองกลาง สํานักงานปลัดกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม ประชุมหารือพร้อมมอบนโยบายให้กับข้าราชการ พนักงาน และเจ้าหน้าที่กองกลาง สํานักงานปลัดกระทรวงอุตสาหกรรม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (27 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ประชุมหารือข้าราชการ พนักงาน และเจ้าหน้าที่กองกลาง สํานักงานปลัดกระทรวงอุตสาหกรรม พร้อมมอบนโยบายการปฏิบัติงานภายใต้แนวคิด “ตลาดและนวัตกรรมนําอุตสาหกรรมไทย” และหลักการบริหารงาน 4 ข้อ คือ คน เงิน งาน และเวลา โดยให้ทุกคนมุ่งเน้นความรวดเร็ว มีจิตบริการ อยู่บนพื้นฐานของความถูกต้องและกฎหมายที่วางไว้ โดยมีนางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ข้าราชการ พนักงาน และเจ้าหน้าที่ ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ทส.รับนโยบายทางทะเลและชายฝั่ง ลดผลกระทบสิ่งแวดล้อม เพื่อประโยชน์ต่อปชช.อย่างยั่งยืน
วันอังคารที่ 26 พฤษภาคม 2563
ทส.รับนโยบายทางทะเลและชายฝั่ง ลดผลกระทบสิ่งแวดล้อม เพื่อประโยชน์ต่อปชช.อย่างยั่งยืน
ทส.รับนโยบายทางทะเลและชายฝั่ง ลดผลกระทบสิ่งแวดล้อม เพื่อประโยชน์ต่อปชช.อย่างยั่งยืน
ทส.รับนโยบายทางทะเลและชายฝั่ง ลดผลกระทบสิ่งแวดล้อม เพื่อประโยชน์ต่อปชช.อย่างยั่งยืน
วันที่ 22 พ.ค. 63 เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ร่วมประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 1/2563 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุมฯ ผ่านระบบวีดิทัศน์ทางไกล (VDO Conference) ณ ห้องประชุม 301 ทําเนียบรัฐบาล โดยที่ประชุมได้พิจารณาเกี่ยวกับ ร่าง รายงานสถานการณ์ทรัพยากรทางทะเลและชายฝั่ง และการกัดเซาะชายฝั่งของประเทศไทย พ.ศ. 2561 ร่าง ระบบกลุ่มหาดประเทศไทย หลักเกณฑ์ประกอบการจัดทําแผนงาน/โครงการป้องกันและแก้ไขปัญหาการกัดเซาะชายฝั่ง ร่างกฎกระทรวงกําหนดพื้นที่ใช้มาตรการในการป้องกันการกัดเซาะชายฝั่ง สําหรับการดําเนินโครงการก่อสร้างกําแพงป้องกันคลื่นริมชายหาดและเขื่อนป้องกันตลิ่งริมทะเล พ.ศ. .... ตามมาตรา 21 การปรับปรุงคําสั่งแต่งตั้งคณะอนุกรรมการ ภายใต้คณะกรรมการ นโยบายและแผนการบริหารจัดการทรัพยากรทางทะเลและชายฝั่งแห่งชาติ จํานวน 3 คณะ. และการแต่งตั้งคณะอนุกรรมการ ภายใต้คณะกรรมการนโยบายและแผน การบริหารจัดการทรัพยากรทางทะเลและชายฝั่งแห่งชาติ จํานวน 2 คณะ ทั้งนี้ ประธานการประชุมฯ ได้ขอให้ที่ประชุมร่วมกันพิจารณาและแสดงความคิดเห็นเพื่อประโยชน์ในการอนุรักษ์และใช้ประโยชน์ทรัพยากรทางทะเลและชายฝั่งอย่างยั่งยืนต่อไป
รัฐบาลไทย-ข่าวทำเนียบรัฐบาล-โรงรับจำนำท้องถิ่นทั่วประเทศ ออกมาตรการช่วยเหลือ ปชช. ในสถานการณ์การแพร่ระบาด COVID-19 ทั้งผ่อนผัน-ยืดระยะเวลาชำระหนี้-ปรับลดดอกเบี้ย!! [กระทรวงมหาดไทย]
วันศุกร์ที่ 27 มีนาคม 2563
โรงรับจํานําท้องถิ่นทั่วประเทศ ออกมาตรการช่วยเหลือ ปชช. ในสถานการณ์การแพร่ระบาด COVID-19 ทั้งผ่อนผัน-ยืดระยะเวลาชําระหนี้-ปรับลดดอกเบี้ย!! [กระทรวงมหาดไทย]
โรงรับจํานําท้องถิ่นทั่วประเทศ ออกมาตรการช่วยเหลือ ปชช. ในสถานการณ์การแพร่ระบาด COVID-19 ทั้งผ่อนผัน-ยืดระยะเวลาชําระหนี้-ปรับลดดอกเบี้ย!!
วันนี้ (27 มีนาคม 2563) นายประยูร รัตนเสนีย์ อธิบดีกรมส่งเสริมการปกครองท้องถิ่น ในฐานะประธานกรรมการจัดการสถานธนานุบาลขององค์กรปกครองส่วนท้องถิ่น เปิดเผยว่า คณะกรรมการจัดการสถานธนานุบาลขององค์กรปกครองส่วนท้องถิ่น ได้มีมติในคราวประชุม ครั้งที่ 3/2563 เมื่อวันที่ 26 มีนาคม 2563 เห็นชอบมาตรการช่วยเหลือประชาชนผู้ใช้บริการสถานธนานุบาล ของ อปท. ในสถานการณ์ภัยแล้ง ปี 2563 และการแพร่ระบาดของ COVID-19 รวมถึงการช่วยเหลือประชาชนผู้มีรายได้น้อยในช่วงเปิดภาคเรียน
ทั้งนี้ ให้โรงรับจํานําในสังกัดองค์กรปกครองส่วนท้องถิ่นทุกแห่ง ดําเนินมาตรการช่วยเหลือประชาชน โดยผ่อนผันหรือยืดระยะเวลาในการชําระหนี้แก่ผู้จํานําที่ได้มาจํานําในห้วงเดือนกุมภาพันธ์ - มิถุนายน 2563 ให้ขยายเวลาไถ่ถอนทรัพย์รับจํานําไปอีกเป็นระยะเวลาหนึ่งเดือนนับจากวันครบกําหนดระยะเวลาตามกฎหมาย (สี่เดือนสามสิบวัน)
นอกจากนี้ ยังให้ปรับลดอัตราดอกเบี้ยสําหรับผู้ที่นําทรัพย์สินมาจํานํา ในระหว่างวันที่ 1 เมษายน - 30 มิถุนายน 2563 ดังนี้ (1) เงินต้นไม่เกิน 5,000 บาท คิดอัตราดอกเบี้ยร้อยละ 0.125 ต่อเดือน (2) เงินต้นเกินกว่า 5,000 บาท คิดอัตราดอกเบี้ยร้อยละ 1 ต่อเดือน.
ณ วันที่ 27 มีนาคม 2563
กลุ่มงานประชาสัมพันธ์
สํานักงานเลขานุการกรม
กรมส่งเสริมการปกครองท้องถิ่น
รัฐบาลไทย-ข่าวทำเนียบรัฐบาล-“หม่อมเต่า” ห่วงใยลูกจ้าง กำชับกรมสวัสดิการและคุ้มครองแรงงานกำกับดูแลและตรวจสอบนายจ้างที่หยุดกิจการชั่วคราว ให้ใช้มาตรา 75 อย่างเคร่งครัด
วันศุกร์ที่ 27 มีนาคม 2563
“หม่อมเต่า” ห่วงใยลูกจ้าง กําชับกรมสวัสดิการและคุ้มครองแรงงานกํากับดูแลและตรวจสอบนายจ้างที่หยุดกิจการชั่วคราว ให้ใช้มาตรา 75 อย่างเคร่งครัด
รมว.แรงงาน ห่วงใยลูกจ้างที่ต้องหยุดงานจากกรณีนายจ้างหยุดกิจการชั่วคราว โดยกําชับกรมสวัสดิการและคุ้มครองแรงงาน ให้เข้าไปกํากับดูแลและตรวจสอบนายจ้างที่มีการใช้มาตรา 75 ให้ปฏิบัติตามกฎหมายอย่างเคร่งครัด พร้อมทั้ง ย้ําผู้ตรวจราชการกระทรวงแรงงาน ให้ช่วย
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานเปิดเผยว่า จากสถานการณ์ความรุนแรงกรณีการแพร่ระบาดของไวรัสโควิด-19 ส่งผลให้สถานประกอบกิจการหลายแห่งต้องเลิกจ้างลูกจ้าง ปิดกิจการ รวมถึง การหยุดกิจการบางส่วนหรือทั้งหมดเป็นการชั่วคราวมาใช้ ซึ่งการหยุดกิจการบางส่วน หรือทั้งหมดเป็นการชั่วคราวนั้น กฎหมายคุ้มครองแรงงานให้สิทธินายจ้างสามารถกระทําได้และมุ่งคุ้มครองทั้งนายจ้างและลูกจ้างไปพร้อมกัน ในกรณีที่นายจ้างประสบปัญหามีความจําเป็นต้องหยุดกิจการชั่วคราว แต่ยังมีความประสงค์ประกอบกิจการต่อไป เพื่อแก้ไขวิกฤตดังกล่าวให้คลี่คลายและบรรเทาภาระค่าใช้จ่ายของนายจ้างในการดําเนินกิจการให้บรรเทาเบาบางลงไป ก่อนกลับมาเปิดดําเนินกิจการตามปกติได้อีกครั้งและยังเป็นการประคับประคองให้นายจ้างสามารถดําเนินกิจการต่อไปได้โดยไม่จําเป็นต้องปิดกิจการและเลิกจ้างลูกจ้าง ทําให้ลูกจ้างไม่ต้องตกงาน ขาดรายได้และได้รับความเดือดร้อนในช่วงที่หยุดงานเพราะเหตุดังกล่าว แต่อย่างไรก็ตาม แม้กฎหมายคุ้มครองแรงงานจะให้สิทธินายจ้างหยุดกิจการชั่วคราวเพื่อแก้ไขวิกฤตการณ์ได้ กฎหมายก็ไม่ได้ยอมให้นายจ้างกระทําได้ตามอําเภอใจ จึงได้กําหนดมาตรการเพื่อควบคุมไว้ ดังนี้
– นายจ้างต้องมีเหตุจําเป็นที่สําคัญอันมีผลกระทบต่อการประกอบกิจการของนายจ้างจนทําให้นายจ้างไม่สามารถประกอบกิจการได้ตามปกติ
– นายจ้างต้องจ่ายเงินให้แก่ลูจ้างไม่น้อยกว่าร้อยละ 75 ของค่าจ้างในวันทํางานที่ลูกจ้างได้รับก่อนนายจ้างหยุดกิจการตลอดระยะเวลาที่นายจ้างไม่ได้ให้ลูกจ้างทํางาน ณ สถานที่ทํางานของลูกจ้าง หรือสถานที่อื่นตามที่ตกลงกันและภายในกําหนดเวลาการจ่ายเงินตามข้อบังคับเกี่ยวกับการทํางาน หรือตามที่ตกลงกันกับลูกจ้าง
– นายจ้างต้องแจ้งให้ลูกจ้างและพนักงานตรวจแรงงานทราบล่วงหน้าเป็นหนังสือก่อนวันเริ่มหยุดกิจการชั่วคราวไม่น้อยกว่า 3 วันทําการ
“หากนายจ้างจําเป็นที่จะต้องหยุดกิจการชั่วคราว นายจ้างจะต้องจ่ายเงินให้แก่ลูกจ้างไม่น้อยกว่าร้อยละ 75 และต้องแจ้งให้ลูกจ้างและพนักงานตรวจแรงงานทราบล่วงหน้าเป็นหนังสือก่อนวันเริ่มหยุดกิจการชั่วคราวไม่น้อยกว่า 3 วันทําการ ดังนั้น กรมสวัสดิการและคุ้มครองแรงงาน รวมทั้งผู้ตรวจราชการกระทรวงแรงงาน จะเข้าไปดูแลและตรวจสอบการใช้มาตรา 75 ให้เป็นไปตามกฎหมายอย่างเคร่งครัด ซึ่งผมให้ความสําคัญกับเรื่องนี้”รัฐมนตรีว่าการกระทรวงแรงงานกล่าวในท้ายที่สุด
รัฐบาลไทย-ข่าวทำเนียบรัฐบาล-ปลัดสำนักนายกรัฐมนตรี เปิด “ตู้ สปน. เติมสุข” แบ่งปันเครื่องอุปโภคและบริโภคให้แก่ผู้ได้รับผลกระทบจากโควิด-19 [สำนักงานปลัดสำนักนายกรัฐมนตรี]
วันพุธที่ 27 พฤษภาคม 2563
ปลัดสํานักนายกรัฐมนตรี เปิด “ตู้ สปน. เติมสุข” แบ่งปันเครื่องอุปโภคและบริโภคให้แก่ผู้ได้รับผลกระทบจากโควิด-19 [สํานักงานปลัดสํานักนายกรัฐมนตรี]
ปลัดสํานักนายกรัฐมนตรี เปิด “ตู้ สปน. เติมสุข” แบ่งปันเครื่องอุปโภคและบริโภคให้แก่ผู้ได้รับผลกระทบจากโควิด-19
วันที่ 27 พฤษภาคม 2563 เวลา 09.00 น. ณ จุดบริการประชาชน 1111 ศูนย์รับเรื่องราวร้องทุกข์ของรัฐบาล (สํานักงาน ก.พ. เดิม) นายธีรภัทร ประยูรสิทธิ ปลัดสํานักนายกรัฐมนตรี เป็นประธานในพิธีเปิด “ตู้ สปน. เติมสุข” เพื่อแบ่งปันเครื่องอุปโภคและบริโภคให้แก่ผู้ได้รับผลกระทบจากสถานการณ์
การแพร่ระบาดของโรคติดเชื้อไวรัสโคโรนา 2019 (โควิด-19) รวมทั้งเป็นการรณรงค์งานจิตอาสาของบุคลากรในหน่วยงานและประชาชนทั่วไป ซึ่งจะส่งผลให้เป็นการ “เติมสุข” ทั้งผู้ให้และผู้รับ
นายธีรภัทร ประยูรสิทธิ ปลัดสํานักนายกรัฐมนตรี เปิดเผยว่า สถานการณ์การแพร่ระบาดของโรคติดต่อเชื้อไวรัสโคโรนา 2019 (โควิด-19) ทําให้ประชาชนได้รับผลกระทบในวงกว้าง โดยเฉพาะอย่างยิ่งผลกระทบด้านเศรษฐกิจ ในการนี้ สํานักงานปลัดสํานักนายกรัฐมนตรี (สปน.) ในฐานะหน่วยงาน
ที่รับผิดชอบศูนย์รับเรื่องราวร้องทุกข์ของรัฐบาล ซึ่งมีภารกิจในการช่วยเหลือประชาชนที่ได้รับความเดือดร้อน พบว่า มีประชาชนหลายกลุ่ม หลายอาชีพได้มายื่นเรื่องร้องทุกข์กรณีต่าง ๆ ที่ได้รับผลกระทบดังกล่าวอย่างต่อเนื่อง ซึ่ง สปน. ได้ประมวลผลนําเสนอศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) และนายกรัฐมนตรีได้พิจารณาสั่งการให้หน่วยงานที่เกี่ยวข้องมีมาตรการช่วยเหลือเยียวยาแล้ว นอกจากนี้ สปน. ได้ตระหนักและเล็งเห็นถึงการพัฒนาคุณภาพชีวิตของพี่น้องประชาชน จึงได้ร่วมใจกันตั้ง“ตู้ สปน. เติมสุข” โดยเห็นว่า เมื่อศูนย์รับเรื่องราวร้องทุกข์ของรัฐบาลได้ทําหน้าที่ในการ “คลายทุกข์” ให้ประชาชนในระดับหนึ่งแล้ว สปน. จึงมีความประสงค์จะช่วย “เติมสุข” ให้ประชาชนอีกทางหนึ่งพร้อมกันไปด้วย โดย “ตู้ สปน. เติมสุข” ตั้งอยู่บริเวณทางเข้าจุดบริการประชาชน 1111 ศูนย์รับเรื่องราวร้องทุกข์ของรัฐบาล (สํานักงาน ก.พ. เดิม) โดยได้จัดเตรียมเครื่องอุปโภค เครื่องบริโภค และน้ําดื่ม เปิดให้บริการตั้งแต่วันที่ 27 พฤษภาคม 2563 เป็นต้นไป ในวันและเวลาราชการ ภายใต้หลักการ “หยิบไปแต่พอดี ถ้ามีร่วมเติมสุข”
ปลัดสํานักนายกรัฐมนตรี กล่าวในตอนท้ายว่า เพื่อที่ผู้ให้และผู้รับจะปลอดภัยจากโรคติดเชื้อไวรัสโควิด-19 ขอความร่วมมือล้างมือให้สะอาดด้วยสบู่ หรือแอลกอฮอล์เจล สวมหน้ากากอนามัย หรือหน้ากากผ้า ก่อนนําสิ่งของไปจัดวางใน “ตู้ สปน. เติมสุข” สําหรับผู้รับต้องยืนรอคิวรับสิ่งของ โดยเว้นระยะห่าง 2 เมตร ตามคําแนะนําของกระทรวงสาธารณสุข ทั้งนี้ เพื่อสุขอนามัยและความปลอดภัยของทุกคน
รัฐบาลไทย-ข่าวทำเนียบรัฐบาล-3 วิธีไม่ทำ และ 3 สิ่งที่ต้องทำเพื่อรับมือไวรัสโควิด-19
วันพฤหัสบดีที่ 19 มีนาคม 2563
3 วิธีไม่ทํา และ 3 สิ่งที่ต้องทําเพื่อรับมือไวรัสโควิด-19
ตระหนัก ไม่ตระหนก
-ไม่นําเชื้อเข้าตัว
-ไม่นําเชื้อเข้าบ้าน
-ไม่นําเชื้อไปสู่ผู้อื่น
-ต้องปฏิบัติตนตามมาตรการของรัฐบาล
-ต้องติดตามข่าวสาร
-ต้องติดต่อสื่อสาร
รัฐบาลไทย-ข่าวทำเนียบรัฐบาล-ลอร์ดโพลแห่งเบย์สวอเตอร์ เข้าเยี่ยมคารวะนายกรัฐมนตรี
วันอังคารที่ 12 ธันวาคม 2560
ลอร์ดโพลแห่งเบย์สวอเตอร์ เข้าเยี่ยมคารวะนายกรัฐมนตรี
ลอร์ดโพลแห่งเบย์สวอเตอร์ เข้าเยี่ยมคารวะนายกรัฐมนตรี
วันนี้ (12 ธันวาคม 2560) เวลา 16.00 น. ลอร์ดโพลแห่งเบย์สวอเตอร์ (Lord Powell of Bayswater KCMG) สมาชิกสภาขุนนางสหราชอาณาจักร เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ณ ห้องโดมทอง ตึกไทยคู่ฟ้า ทําเนียบรัฐบาล ภายหลังการหารือ สรุปสาระสําคัญ ดังนี้
นายกรัฐมนตรี ได้กล่าวชื่นชมลอร์ดโพลแห่งเบย์สวอเตอร์เป็นผู้มีความรู้ความเข้าใจเกี่ยวกับเสถียรภาพและศักยภาพด้านเศรษฐกิจของไทย อาเซียน และเอเชีย และยังดํารงตําแหน่งสําคัญในฐานะที่ปรึกษาบริษัทใหญ่หลายแห่งในสหราชอาณาจักร สหรัฐอเมริกาและในภูมิภาค ทั้งนี้ ไทยพร้อมร่วมมืออย่างใกล้ชิดกับสหราชอาณาจักร เพื่อพัฒนาศักยภาพและสร้างความเชื่อมั่นให้แก่นักลงทุนของทั้งสองประเทศด้วย
ลอร์ดโพลแห่งเบย์สวอเตอร์ ได้กล่าวขอบคุณนายกรัฐมนตรี พร้อมชื่นชมความสัมพันธ์ระหว่างสหราชอาณาจักร - ไทย ที่มีมาอย่างยาวนานกว่า 400 ปี เชื่อว่าไทยและสหราชอาณาจักรต่างมีศักยภาพและความสามารถที่จะสนับสนุนความสัมพันธ์ด้านเศรษฐกิจ เพื่อเพิ่มพูนมูลค่าการค้าและการลงทุนระหว่างกัน รวมทั้งการพัฒนาความสัมพันธ์ด้านการค้าและการลงทุนกันอย่างใกล้ชิดมากขึ้น โอกาสนี้ ทั้งสองฝ่ายยังได้มีการแลกเปลี่ยนความคิดเห็นเกี่ยวกับสถานการณ์โลกอย่างกว้างขวาง ซึ่งลอร์ดโพลแห่งเบย์สวอเตอร์ ยังได้กล่าวประทับใจการทํางานของนายกรัฐมนตรี ที่นําคณะเดินทางตรวจเยี่ยมพื้นที่ในภูมิภาคต่างๆ ของไทย เพื่อรับทราบปัญหาและร่วมหาแนวทางการแก้ไข เชื่อว่ารัฐบาลจะประสบความสําเร็จ
นายกรัฐมนตรียืนยันในตอนท้ายว่า ประเทศไทยได้เดินหน้าตามแผนปฏิบัติการ (Road map) ที่ได้กําหนดไว้ และการเลือกตั้งทั่วไปก็จะเป็นไปตามกรอบกฎหมายประกอบรัฐธรรมนูญ ที่จะได้มีการประกาศใช้ต่อไป เพราะรัฐบาลมุ่งมั่นในการดําเนินงาน ก็เพื่ออนาคตประเทศเป็นหลัก
******************************
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ นำคณะผู้แทนไทยร่วมประชุมสร้างความร่วมมือด้านดิจิทัล กับ อินโดนีเซีย
วันจันทร์ที่ 5 มีนาคม 2561
ปลัดกระทรวงดิจิทัลฯ นําคณะผู้แทนไทยร่วมประชุมสร้างความร่วมมือด้านดิจิทัล กับ อินโดนีเซีย
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) นําคณะผู้แทนไทย ร่วมด้วยผู้แทนกระทรวงการคลัง สํานักงานคณะกรรมการดิจิทัลเพื่อเศรษฐกิจและสังคมแห่งชาติ และสํานักงานพัฒนาธุรกรรมทางอิเล็กทรอกนิกส์ (องค์การมหาชน) เข้าร่วมการประชุมหารือระหว่างไทยและสาธารณรัฐอินโดนีเซีย ซึ่งทั้งสองฝ่ายได้ร่วมหารือและแลกเปลี่ยนข้อคิดเห็นประเด็นการจัดเก็บภาษี การทําธุรกรรมอิเล็กทรอนิกส์ พาณิชย์อิเล็กทรอนิกส์ เทคโนโลยี OTT และการพัฒนา Startup รวมถึงความร่วมมือด้านเทคโนโลยีสารสนเทศและการสื่อสารระหว่างไทยและอินโดนีเซีย นอกจากนี้ ปลัดกระทรวงดิจิทัลฯ ยังได้เข้าเยี่ยมคารวะ H.E. Mr. Rudiantara รัฐมนตรีว่าการกระทรวงการสื่อสารและเทคโนโลยีสารสนเทศแห่งอินโดนีเซีย พร้อมทั้งได้มีโอกาสเข้าเยี่ยมชมและแลกเปลี่ยนประสบการณ์กับหน่วยงาน Indonesia Security Incident Response Team on Internet Infrastructure (ID-SIRTII) ซึ่งเป็นศูนย์ประสานการรักษาความมั่นคงปลอดภัยระบบคอมพิวเตอร์ของอินโดนีเซีย เมื่อวันที่ 27 กุมภาพันธ์ 2561 ณ กรุงจาการ์ตา ประเทศอินโดนีเซีย
*******************
รัฐบาลไทย-ข่าวทำเนียบรัฐบาล-กระทรวงเกษตรฯ เร่งแก้ไขปัญหาธุรกิจตั๋วปุ๋ยในสหกรณ์ เตรียมเดินหน้ามาตรการลงโทษผู้กระทำผิดทางกฎหมาย
วันพฤหัสบดีที่ 1 ธันวาคม 2559
กระทรวงเกษตรฯ เร่งแก้ไขปัญหาธุรกิจตั๋วปุ๋ยในสหกรณ์ เตรียมเดินหน้ามาตรการลงโทษผู้กระทําผิดทางกฎหมาย
กระทรวงเกษตรฯ เร่งแก้ไขปัญหาธุรกิจตั๋วปุ๋ยในสหกรณ์ เตรียมเดินหน้ามาตรการลงโทษผู้กระทําผิดทางกฎหมาย คาดแล้วเสร็จสิ้นปี 59
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ได้มีนโยบายในการยกระดับมาตรฐานของสหกรณ์ให้เกิดความเข้มแข็ง เพื่อลดต้นทุนและเพิ่มโอกาสในการแข่งขันทางสินค้าเกษตร ซึ่งขณะนี้กระทรวงเกษตร ฯ ได้เร่งดําเนินการแก้ไขปัญหาการซื้อขายปุ๋ยล่วงหน้า (ตั๋วปุ๋ย) ของสหกรณ์ โดยได้มอบหมายให้กรมส่งเสริมสหกรณ์เร่งตรวจสอบปัญหาการซื้อขายตั๋วปุ๋ยในช่วง 6 เดือนที่ผ่านมา ซึ่งปัญหาดังกล่าวเกิดจากที่สหกรณ์ได้ดําเนินการจัดหาปุ๋ยให้แก่สมาชิก โดยสั่งซื้อจากบริษัทเป็นจํานวนมาก และไม่ได้ทําการสํารวจความต้องการของสมาชิก ซึ่งไม่เป็นไปตามกลไกของสหกรณ์ เนื่องจากการจัดหาปุ๋ยจะต้องสํารวจความต้องการของสมาชิกก่อน โดยสหกรณ์จะต้องเป็นผู้จัดหาและรวมซื้อ เพื่อให้เกษตรกรได้รับปุ๋ยที่มีคุณภาพและต้นทุนต่ํา แต่จากการดําเนินการของบริษัทจะออกตั๋วปุ๋ยให้สหกรณ์เหมือนการซื้อขายล่วงหน้า เมื่อครบกําหนดบริษัทจะนําปุ๋ยมาให้ตามเวลาที่กําหนด อย่างไรก็ตาม กลไกปกติของสหกรณ์จะบริการจัดหาปุ๋ยให้แก่สมาชิก แต่ในกรณีดังกล่าวสหกรณ์ได้ปล่อยสินเชื่อให้สหกรณ์อื่นด้วย ซึ่งไม่ใช่การดําเนินการตามกฎหมาย จึงได้สั่งการให้เร่งดําเนินการตรวจสอบอย่างชัดเจน หากพบการกระทําความผิดจะต้องมีผู้รับผิดชอบตามกระบวนการทางกฎหมาย โดยไม่มีการยกเว้น
ด้าน ดร. วิณะโรจน์ ทรัพย์ส่งสุข อธิบดีกรมส่งเสริมสหกรณ์ กล่าวว่า ปัญหาการซื้อขายตั๋วปุ๋ยของสหกรณ์ได้สร้างความเดือดร้อนให้แก่สมาชิกสหกรณ์แล้ว 30 จังหวัด 59 สหกรณ์ โดยกรมส่งเสริมสหกรณ์ได้เร่งดําเนินการอย่างเร่งด่วนใน 3 ส่วน คือ 1. กรณีที่สหกรณ์มีตั๋วปุ๋ยแล้ว แต่ทางผู้ขายยังไม่ส่งมอบ สหกรณ์ต้องให้ผู้ขายส่งมอบปุ๋ยให้ทั้งหมด หากไม่ปฏิบัติตามสัญญาจะต้องยกเลิก และชดใช้ค่าเสียหายให้สหกรณ์ 2. กรณีที่สหกรณ์รับตั๋วปุ๋ยครบแล้ว ต้องแจ้งให้กรมวิชาการเกษตรดําเนินการตรวจสอบคุณภาพปุ๋ย หากพบว่าปุ๋ยขาดคุณภาพให้เรียกค่าเสียหายกับผู้ขายปุ๋ย และ 3. หากพบว่ากรรมการ หรือเจ้าหน้าที่ของกรมฯ มีส่วนเกี่ยวข้องในการทุจริต จะต้องดําเนินการอย่างเด็ดขาด
ทั้งนี้ กรมส่งเสริมสหกรณ์ได้ดําเนินการแก้ไขปัญหาแล้วประมาณร้อยละ 70 จากมูลค่ารวมของตั๋วปุ๋ยประมาณ 1,900 ล้านบาท ทางสหกรณ์ได้รับปุ๋ยและดําเนินการจําหน่ายแล้วประมาณ 1,249 ล้านบาท ยังเหลืออีกประมาณ 600 กว่าล้านบาท ที่จะต้องดําเนินการแก้ไขปัญหา ทั้งนี้ รัฐมนตรีว่าการกระทรวงเกษตรละสหกรณ์ได้กําชับให้การดําเนินการสหกรณ์เป็นไปตามธรรมาภิบาล มีความโปร่งใส ซึ่งกรมส่งเสริมสหกรณ์จะเร่งดําเนินการแก้ไขปัญหาดังกล่าวให้แล้วเสร็จภายในสิ้นปี 2559 นี้
----------------------------------------------
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
รัฐบาลไทย-ข่าวทำเนียบรัฐบาล-“ยุติธรรม” แบ่งปันเพื่อการเปลี่ยนแปลง  ส่งมอบเสื้อผ้า-เครื่องนุ่งห่มให้แก่มูลนิธิกระจกเงา นำไปช่วยเหลือผู้ที่ขาดแคลนในสังคม
วันศุกร์ที่ 26 มกราคม 2561
“ยุติธรรม” แบ่งปันเพื่อการเปลี่ยนแปลง  ส่งมอบเสื้อผ้า-เครื่องนุ่งห่มให้แก่มูลนิธิกระจกเงา นําไปช่วยเหลือผู้ที่ขาดแคลนในสังคม
นายนิมิต ทัพวนานต์ ผู้ช่วยปลัดกระทรวงยุติธรรม เป็นประธานในกิจกรรม “กระทรวงยุติธรรม แบ่งปันเพื่อการเปลี่ยนแปลงเพื่อถวายพระกุศลเนื่องในโอกาส พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงเจริญพระชันษา ๖๐ ปี ๑๓ กรกฎาคม ๒๕๖๐”
ในวันศุกร์ที่ ๒๖ มกราคม ๒๕๖๑ เวลา ๑๐.๐๐ น.
นายนิมิต ทัพวนานต์ ผู้ช่วยปลัดกระทรวงยุติธรรม
เป็นประธานในกิจกรรม “กระทรวงยุติธรรม แบ่งปันเพื่อการเปลี่ยนแปลง
เพื่อถวายพระกุศลเนื่องในโอกาส พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
ทรงเจริญพระชันษา ๖๐ ปี ๑๓ กรกฎาคม ๒๕๖๐”
โดยส่งมอบเสื้อผ้า - เครื่องนุ่งห่มสภาพดีที่ได้จากการรับบริจาคของข้าราชการในสังกัดกระทรวงยุติธรรม
และประชาชนทั่วไป เพื่อมอบให้แก่มูลนิธิกระจกเงาสําหรับนําไปช่วยเหลือให้ผู้ที่ขาดแคลนต่อไป
อันจะเป็นการลดความเหลื่อมล้ําและสร้างโอกาสให้แก่ผู้ด้อยโอกาสในสังคม
สามารถเข้าถึงเสื้อผ้าและเครื่องนุ่งห่มซึ่งถือเป็นหนึ่งในปัจจัยสี่ในการดํารงชีวิตได้อย่างเท่าเทียม
โดยมี นางสาวลัดดา ปัญญาวิชา ผู้จัดการมูลนิธิกระจกเงา เป็นผู้แทนรับมอบฯ
และมีผู้อํานวยการกอง/สํานัก และเจ้าหน้าที่หน่วยงานในสังกัดสํานักงานปลัดกระทรวงยุติธรรม
เข้าร่วมฯ ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-มาตรการลดผลกระทบจากโรคไวรัสโคโรนา กลุ่มลูกค้าธอส.
วันจันทร์ที่ 3 กุมภาพันธ์ 2563
มาตรการลดผลกระทบจากโรคไวรัสโคโรนา กลุ่มลูกค้าธอส.
วันจันทร์ที่ 3 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลดูแลช่วยเหลือไกด์นําเที่ยว พนักงานโรงแรม ผู้ประกอบการรายย่อยที่ขายสินค้าในแหล่งท่องเที่ยว ที่เป็นลูกค้าของธนาคารอาคารสงเคราะห์และได้รับผลกระทบจากกรณีไวรัสโคโรนาแพร่ระบาด โดยลดอัตราดอกเบี้ยเงินกู้และเงินงวดผ่อนชําระ ไม่เกิน 6 เดือน คิดดอกเบี้ยเงินกู้ 0.01% ต่อปี เพื่อช่วยลดภาระหนี้ที่ให้กับลูกค้าที่ทํานิติกรรมก่อนหน้านี้ นอกจากนี้ ยังได้รับการยกเว้นค่าธรรมเนียมการเปลี่ยนแปลงอัตราดอกเบี้ยเงินกู้และค่าธรรมเนียมที่เกี่ยวข้อง โดยสามารถยื่นคําร้องเข้าร่วมมาตรการได้ตั้งแต่วันนี้ – 31 มี.ค. 63 ได้ที่ ธอส.ทุกสาขาทั่วประเทศ หรือโทร. 0 2645 9000
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ออมสิน ปิดปรับปรุงระบบ ATM ชั่วคราว 13 ถึง 15 ธันวาคมนี้ ยกระดับการบริการลูกค้าให้มีประสิทธิภาพยิ่งขึ้น
วันจันทร์ที่ 9 ธันวาคม 2562
ธ.ออมสิน ปิดปรับปรุงระบบ ATM ชั่วคราว 13 ถึง 15 ธันวาคมนี้ ยกระดับการบริการลูกค้าให้มีประสิทธิภาพยิ่งขึ้น
ธ.ออมสินปิดปรับปรุงระบบ ATM เป็นการชั่วคราว ใน 2 ช่วงเวลา คือ วันศุกร์ที่ 13 ธ.ค.2562 เวลา 23.30 น. – วันเสาร์ที่ 14 ธ.ค.2562 เวลา 08.30 น.  และวันเสาร์ที่ 14 ธ.ค.2562 เวลา 23.30 น. – วันอาทิตย์ที่ 15ธ.ค.2562 เวลา 08.30 น.
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินได้พัฒนาระบบและเพิ่มประสิทธิภาพการให้บริการ จึงขอดําเนินการปิดปรับปรุงระบบ ATM เป็นการชั่วคราว ใน 2 ช่วงเวลา คือ ตั้งแต่วันศุกร์ที่ 13 ธันวาคม 2562 เวลา 23.30 น. – วันเสาร์ที่ 14 ธันวาคม 2562 เวลา 08.30 น. (รวมระยะเวลา 9 ชั่วโมง) และวันเสาร์ที่ 14 ธันวาคม 2562 เวลา 23.30 น. – วันอาทิตย์ที่ 15 ธันวาคม 2562 เวลา 08.30 น. (รวมระยะเวลา 9 ชั่วโมง) ส่งผลให้ตู้ ATM และ ADM ธนาคารออมสินไม่สามารถให้บริการลูกค้าได้ในวันและช่วงเวลาดังกล่าว รวมถึงบัตรเดบิตธนาคารออมสินไม่สามารถใช้งานได้ทุกช่องทาง ทั้งในประเทศและต่างประเทศ ส่วนบัตรเครดิตและบัตรเงินสดธนาคารออมสินไม่สามารถทํารายการผ่านตู้ ATM และ ADM ของต่างธนาคาร, ตู้รับฝาก CDM ธนาคารออมสินและต่างธนาคารไม่สามารถฝากเงินเข้าบัญชีธนาคารออมสิน และตู้ ATM ทุกธนาคารไม่สามารถโอนเงินเข้าบัญชีธนาคารออมสิน ขณะที่ระบบ MyMo MyCard ไม่สามารถทํารายการถอนเงินที่ตู้ ATM ธนาคารออมสินเช่นกัน ธนาคารจึงขออภัยลูกค้าทุกท่านในความไม่สะดวกในครั้งนี้ด้วย
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Line Official, Facebook : GSB Society หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-รมว.ทส.บันทึกเทปรายการเดินหน้าประเทศไทย
วันอังคารที่ 22 พฤษภาคม 2561
รมว.ทส.บันทึกเทปรายการเดินหน้าประเทศไทย
รมว.ทส.บันทึกเทปรายการเดินหน้าประเทศไทย
วันที่ 21 พ.ค. 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้บันทึกเทปรายการเดินหน้าประเทศไทย ตอน "การปฏิรูปเพื่อการบริหารจัดการป่าไม้อย่างยั่งยืน" ในวันพุธที่ 23 พฤษภาคม 2561 เวลา 18.00 น. เป็นต้นไป